CELEX: 32020R0987
Language: da
Date: 2020-01-20 00:00:00
Title: Kommissionens delegerede forordning (EU) 2020/987 af 20. januar 2020 om berigtigelse af visse sprogudgaver af delegeret forordning (EU) nr. 1254/2014 om supplering af Europa-Parlamentets og Rådets direktiv 2010/30/EU for så vidt angår energimærkning af ventilationsaggregater til boliger (EØS-relevant tekst)

10.7.2020   
               
               
                  DA
               
               
                  Den Europæiske Unions Tidende
               
               
                  L 221/1
               
            
         KOMMISSIONENS DELEGEREDE FORORDNING (EU) 2020/987
         af 20. januar 2020
         om berigtigelse af visse sprogudgaver af delegeret forordning (EU) nr. 1254/2014 om supplering af Europa-Parlamentets og Rådets direktiv 2010/30/EU for så vidt angår energimærkning af ventilationsaggregater til boliger
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU (1), særlig artikel 16, og
         ud fra følgende betragtninger:
         
                     (1)
                  
                  
                     Den bulgarske, danske, engelske, estiske, finske, græske, italienske, kroatiske, lettiske, litauiske, maltesiske, nederlandske, polske, slovakiske, slovenske, spanske, svenske, ungarske, tjekkiske og tyske udgave af Kommissionens delegerede forordning (EU) nr. 1254/2014 (2) indeholder fejl i artikel 1, stk. 2, litra e), for så vidt angår de ventilationsaggregater til boliger, der ikke er omfattet af forordningens anvendelsesområde. Disse fejl berører det materielle indhold af denne bestemmelse.
                  
               
                     (2)
                  
                  
                     Den maltesiske udgave af delegeret forordning (EU) nr. 1254/2014 indeholder også en fejl i artikel 1, stk. 2, litra f), for så vidt angår de ventilationsaggregater til boliger, som ikke er omfattet af forordningens anvendelsesområde. Denne fejl berører det materielle indhold af denne bestemmelse.
                  
               
                     (3)
                  
                  
                     Den svenske udgave af delegeret forordning (EU) nr. 1254/2014 indeholder en yderligere fejl i punkt 9 i bilag I og litra o) i bilag IV for så vidt angår et af de begreber, der defineres med henblik på bilag II til IX. Denne fejl berører det materielle indhold af disse bestemmelser.
                  
               
                     (4)
                  
                  
                     Den bulgarske, danske, engelske, estiske, finske, græske, italienske, kroatiske, lettiske, litauiske, maltesiske, nederlandske, polske, slovakiske, slovenske, spanske, svenske, ungarske, tjekkiske og tyske udgave af delegeret forordning (EU) nr. 1254/2014 bør derfor berigtiges. De øvrige sprogudgaver er ikke berørt —
                  
               VEDTAGET DENNE FORORDNING:
         
            Artikel 1
            Delegeret forordning (EU) nr. 1254/2014 berigtiges således:
            
                        1)
                     
                     
                        artikel 1, stk. 2, berigtiges således:
                        
                                    a)
                                 
                                 
                                    litra e) affattes således:
                                    
                                                »e)
                                             
                                             
                                                har en varmeveksler og en varmepumpe, der er bestemt til varmegenvinding eller giver mulighed for varmeoverførsel eller udsugning ud over det, der opnås ved varmegenvindingssystemet, dog ikke hvis det drejer sig om varmeoverførsel i forbindelse med frostsikring eller afisning«;
                                             
                                          
                              
                                    b)
                                 
                                 
                                    (vedrører ikke den danske udgave)
                                 
                              
                  
                        2)
                     
                     
                        (vedrører ikke den danske udgave)
                     
                  
                        3)
                     
                     
                        (vedrører ikke den danske udgave)
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. januar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 28.7.2017, s. 1.
         
            (2)  Kommissionens delegerede forordning (EU) nr. 1254/2014 af 11. juli 2014 om supplering af Europa-Parlamentets og Rådets direktiv 2010/30/EU for så vidt angår energimærkning af ventilationsaggregater til boliger (EUT L 337 af 25.11.2014, s. 27).